- Hindi News
- National
- अवैध खनन सरकारी कर्मचारियों के साथ मारपीट करने के मामले में छह लोगों को दो वर्ष का कारावास
अवैध खनन सरकारी कर्मचारियों के साथ मारपीट करने के मामले में छह लोगों को दो वर्ष का कारावास
करौली | करीबछह वर्ष पूर्व मासलपुर क्षेत्र में अवैध खनन रोकने गए वन विभाग के कर्मचारियों के साथ मारपीट करने के मामले में अपर सेशन न्यायाधीश बृजेश कुमार शर्मा ने सोमवार को आरोपियों को दो वर्ष का कारावास 45 हजार के अर्थदंड की सजा सुनाई है।
न्यायाधीश ने आदेश में यह भी उल्लेख किया है कि इस अर्थदंड की राशि में से 40 हजार रुपए गंभीर रूप से घायल वनपाल रूपेंद्र कुमार को दिए जाएं। एपीपी मिथलेश पाल ने बताया कि मासलपुर के क्षेत्रीय वनाधिकारी कैलाशचंद ने 24 फरवरी 2011 को मासलपुर थाने में रिपोर्ट दर्ज कराई कि मासलपुर क्षेत्र में हो रहे अवैध खनन को रोकने के लिए वनपाल रूपेंद्र कुमार, शैलेंद्रसिंह मोहनसिंह मौके पर पहुंचे, वहां पर मढीली निवासी कारया, देसू, शिवसिंह, कल्याण, मुकेश, अशोक सहित करीब चार दर्जन से अधिक लोग अवैध खनन करके ट्रक में पत्थर रख रहे थे। जब वनपाल कर्मियों ने अवैध खनन करने वालों को रोका तो इन लोगों ने तीनों वनकर्मियों के साथ मारपीट कर ट्रक को भगा ले गए। पुलिस ने 18 लोगों के खिलाफ चालान पेश किया। अपर सेशन न्यायाधीश बृजेश कुमार शर्मा ने प्राण घातक हमले के आरोप से तो इन आरोपियों को बरी कर दिया, लेकिन सरकारी कर्मचारियों के साथ मारपीट करने को गंभीर माना,साथ ही वनक्षेत्र में अवैध खनन पत्थर चोरी तथा 33 वन अधिनियम के तहत छह आरोपी कारया,देसू, शिवसिंह, कल्याण, मुकेश अशोक को दो-दो वर्ष की कैद 45 हजार के जुर्माना की सजा सुनाई।
tgl_Latn sot_Latn hin_Deva hin_Deva hin_Deva hin_Deva